MLDataScientist/Wikipedia-uzbek-2024-05-01 huggingface dataset:
Shoh Sulton Husayn masjidi

Shoh Sulton Husayn masjidi () XVIII asrga oid tarixiy masjid boʻlib, Ozarbayjonning Absheron tumanidagi Novxani qishlogʻida, Bokudan 21 kilometr uzoqlikda joylashgan. Taxminlarga koʻra, masjid bir vaqtlar qadimiy turar-joy punktlarining markazida joylashgan boʻlib, ushbu hudud hozirda choʻldan iborat.

Tavsifi 
Shoh Sulton Husayn masjidi Absheron meʼmorchilik maktabi namunalari asosida bunyod etilgan.

Masjidning hajmi nisbatan kichik boʻlsa-da, devorlarga ishlangan meʼmoriy bezaklar masjidning oʻziga xosligini taʼminlaydi. Devorlardagi unchalik katta boʻlmagan naqsh va arxitekturaviy elementlar hozirgacha saqlanib qolgan. Masjidning namoz oʻqish zaliga ham alohida bezaklar bilan ishlov berilgan boʻlib, u yerdagi asosiy elementlardan biri gumbaz hisoblanadi. Uning asosiy vazifasi zal atmosferasini doimiy saqlash, yoritish va zalda aks sado hosil qilishdan iborat. Masjidning tashqi koʻrinishi va uning meʼmoriy yechimi birgalikda umumlashib ketgan. Namozxona masjidga tashrif buyuruvchilarga xizmat koʻrsatish xonasi bilan birlashtirilgan.

Dinga qarshi siyosat kuchaygan bir davrda, yaʼni 1930-yillarda masjid sovet hukumati tomonidan ziyoratchilar uchun yopib qoʻyilgan. Natijada masjid vayron boʻlib, yaroqsiz holga kelib qolgan.

Galereya

Manbalar 

Ozarbayjondagi masjidlar
Ozarbayjon meʼmoriy yodgorliklari
Masjidlar
Shayx Muxtor ota masjidi

Shayx Muxtor ota masjidi (yoki Shayx Muxtor Vali masjidi) — Oʻzbekiston Respublikasining Xorazm viloyati Xiva shahridagi meʼmoriy yodgorlik. Ayrim manbalarga koʻra, masjid qurilishi XIV asrga oid boʻlib, 1988-yilda hozirgi koʻrinishini olgan. Bugungi kunda „Ichan-qalʼa“ MFY, Pahlavon Mahmud koʻchasi, 9-uyda joylashgan. XIII asrda yashab oʻtgan faylasuf Shayx Muxtor Vali sharafiga qurilgan.

Masjid Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan va davlat muhofazasiga olingan. Hozirda „Ichan qalʼa“ davlat muzey-qoʻriqxonasi operativ boshqaruv huquqi asosida davlat mulki hisoblanadi.

Tarixi 
Masjid Pahlavon Mahmud maqbarasining shimoliy qismiga tutash tomonda joylashgan boʻlib, baʼzi manbalarda XIV asrda, boshqasida 1810—1835-yillarda qurilgani aytiladi. Shayx Muxtor Vali nomiga qurilgan bu masjid XX asr birinchi yarmiga kelib, Sovetlarning mahalliy hukumati buyrugʻi bilan buzib tashlangan. Shunday boʻlsa-da, 1988-yilda qayta tiklangan. Masjid Said Aloviddin maqbarasi yonida, shaharning markaziy koʻchasida qurilganligiga Shayx Muxtor Valiga xivaliklar hurmati baland boʻlganining bir ishorati sifatida nisbat beriladi. Buzib tashlangan masjidni qayta tiklashda binoning saqlanib qolgan foto-suratlaridan keng foydalanilgan. Bundan tashqari, masjid ichida namoz oʻqigan xivalik qariyalar, mahalliy aholidan surishtirilib, arxiv hujjatlari asosida imorat tarhi tayyorlangan. Shayx Muxtorning dafn etilgan joyi boʻlgan maqbarasi Xivadan 20 chaqirim janubi-sharqiy tomonda, Ostona qishlogʻida joylashganligi aytiladi. Masjid 1997-yilda yana qayta rekonstruksiya qilingan.

Qurilish uslubi va joylashuv oʻrni 
Orqasi tomonida 2 ta goʻrxona, halimxona va omborxona joylashgan. Masjidga yaqin va huddi shu nomdagi maqbarada esa Shayx Muxtor Valiy, uning rafiqasi, shuningdek, shayxga yaqin boʻlgan kishilarning qabrlari joylashgan. Maqbara turli xil hajmdagi toʻrtburchak gʻishtlardan bunyod etilgan. Yogʻoch oʻymakorligi bilan bezatilgan 4 ta eshik saqlanib qolgan boʻlib, ularning birida usta Zayniddin ibn Odina Muhammadning nomi yozilgan. Masjid dastlab Xiva xoni Muhammad Rahimxon hukmronligi davri (1806—1825)da taʼmir etilgan boʻlib, taʼmir jarayonida yangi ustunli ayvon va qorixona qurilgan.

Masjid binosida bugungi kunga kelib „Bir gumbaz“ oshxonasi xizmat koʻrsatmoqda.

Yana qarang 
Ichan qalʼa

Bogʻbonli masjid

Juma masjid

Hasanmurod qushbegi masjidi

Manbalar 

Oʻzbekiston meʼmoriy yodgorliklari
Xiva
Oʻzbekistondagi masjidlar
Xorazm
Xorazm meʼmoriy yodgorliklari
David Berlin

David Berlin (; 8-dekabr, 1919-yil – 7-yanvar, 1997-yil) – SSSR va Oʻzbekistonda futbolchi va murabbiy sifatida faoliyat olib borgan. Futbolchilik faoliyatida darvozabon sifatida oʻynagan.

Faoliyati 
Futbolchilik faoliyatida faqat Toshkentning „Dinamo“ jamoasida oʻynagan. Futbolchilik faoliyatini yakunlaganidan soʻng 1955-yilda Toshkentning „Spartak“ jamoasida bosh murabbiylik qilgan. Shundan soʻng bir qator Oʻzbekiston SSR jamoalari, Mehnat, Start, Paxtakor, Neftchi va Andijon jamoalarida klub boshligi’i sifatida faoliyat olib borgan. 1966-yilgi mavsumda Fargʻonaning „Neftchi“ jamoasida bir muddat bosh murabbiy vazifasini bajargan.

Manbalar

Havolalar 
 David Berlin Footballfacts faoliyat tarixi

8-dekabrda tugʻilganlar
1919-yilda tugʻilganlar
SSSRda tugʻilganlar
7-yanvarda vafot etganlar
1997-yilda vafot etganlar
Kishilar
Oʻzbekiston SSR kishilari
SSSR erkak futbolchilari
Oʻzbekistonlik erkak futbolchilari
Erkak futbol darvozabonlari
Dinamo Toshkent klubi futbolchilari
Spartak Toshkent klubi murabbiylari
Neftchi futbol klubi murabbiylari
Aadnevik

AADNEVIK (shlyapalarda stilize qilingan) – Britaniyaning hashamatli moda brendi. Brend yuqori moda, tayyor kiyimlar, kelinlik kiyimlari, dam olish kiyimlari va moda aksessuarlarini taqdim etadi. U 2013 yilda Hila va Kristian Aadnevik tomonidan asos solingan va Londonning Knightsbridge shahrida joylashgan.

2022 yil sentyabr oyida AADNEVIK London moda haftaligida taqdimot qildi. Brendning 2022-yilgi kuz/qish kolleksiyasi „Boʻri oyi“ deb nomlangan va Norse mifologiyasidan ilhomlangan.

Manbalar
Orol−Kaspiy pasttekisligi

Orol−Kaspiy pasttekisligi – Markaziy Osiyodagi Orol dengizi atrofida va Kaspiy dengizi shimoliy qismidagi keng tekislik.

Geografik tavsifi 

Pasttekislik Ozarbayjon, Rossiya, Qozogʻiston, Oʻzbekiston va Turkmaniston hududlarini qamrab olgan. Uning Kaspiy dengizi havzasidagi bir qismi Kaspiyboʻyi pasttekisligi deb ataladi.

Kaspiy dengizi va Kaspiyboʻyi pasttekisligining sharqidagi choʻl qismi Turon pasttekisligi deb ataladi.

Tekislikning koʻp joylari lyoss va boʻsh qum bilan qoplangan.

Iqlimi quruq. Oʻsimlik qoplami siyrak.

Bu hududda bir vaqtlar mavjud boʻlgan ozgina shoʻrlangan, turgʻun ichki dengizdan koʻplab shoʻr koʻllar qolgan. Doimiy oqadigan suvlar yoʻq. Qor erishi va kuchli yomgʻirdan keyin faqat qisqa muddatli suv oqimlar vujudga keladi.

Olim L. S. Berg Orol−Kaspiy pasttekisligi boʻyicha bunday maʼlumot bergan. Kaspiy dengizi Volgadan Qozongacha boʻlgan yoʻnalishda oqqan boʻlib, Orol dengizi bilan, undan keyin esa Balxash koʻli bilan birlashgan. Orol−Kaspiy dengizlari suvlaridan holi boʻlgan butun hudud esa Orol−Kaspiy pasttekisligi deb atalgan. Biroq, oxirgi tadqiqotlar shuni koʻrsatdiki, Orol−Kaspiy choʻkindilari mutlaq balandlikda 55-60 metrdan oshmagan va Volga boʻylab ular Saratovgacha borgan, Oʻzboʻy orqali Kaspiy dengizini Orol dengizi bilan tutashtirgan, Ustyurt esa hech qachon Orol−Kaspiy dengiz sathidan past boʻlmagan. Shunday qilib. Orol−Kaspiy pasttekisligi nomi ostida bir paytlar Orol−Kaspiy dengizi sathida boʻlgan hududni tushunish kerak, keyin bu pasttekislik Kaspiy dengizining shimoliy va shimoli-gʻarbiy qirgʻoqlari boʻylab nisbatan kichik maydonni, Orol dengizining sharqiy-janubiy qirgʻoqlari boʻylab bir necha oʻnlab kilometrlarni qamrab olgan.

Yana qarang 

 Kaspiy pasttekisligi

Manbalar

Adabiyotlar 
 George Frederick Wright (1902) Asiatic Russia, Chapter 

Orol dengizi
Nerd Ayriyev

Nerd Ayriev Aramovich (; 8-fevral, 1932-yil – 17-avgust, 2018-yil) – SSSR va Oʻzbekistonlik sobiq futbolchi va futbol murabbiyi. SSSR sport ustasi.

Faoliyati 
Nerd futbolchilik faoliyatini 1960-yilda Fargʻonaning „Spartak“ jamoasida boshlagan. 1961—1962-yillarda Toshkentning „Sokol“ jamoasida oʻynagan. 1963-yilda Fargʻonaning „Neftchi“ jamoasiga oʻtgan. „Neftchi“ jamoasida 1967-yilgacha oʻynagan. 1967-yilda Shahrixonning „Oq Oltin“ jamoasiga oʻtgan va 1970-yilda faoliyatini yakunlagan.

Murabbiylik faoliyati 
Nerd Aramovich futboldagi murabbiylik faoliyatini 1972-yilgi mavsumda yordamchi murabbiy sifatida ishlagan. Bir necha yil davomida jamoaning yoshlar jamoasiga bosh murabbiylik qilgan. 1984-yildan 1987-yilgacha „Neftchi“ jamoasining bosh murabbiyi sifatida faoliyat olib borgan. 1990-yilgi mavsumda Qoʻqonning „Temiryoʻlchi“ klubida bosh murabbiy boʻlgan. 1992-yilgi mavsumda Oʻzbekiston Superligasining dastlabki mavsumida Shahrixonning „Shahrixonchi“ klubida bosh murabbiylik qilgan. Shundan bir nehca yillar davomida Fargʻona shahridagi BOʻSM maktabida yoshlarga futboldan dars berdi va bir qator iqtidorli futbolchilarni yetishtirdi.

Manbalar

Havolalar 

 Nerd Ayriyev Footballfactsda futbolchi profili

 Nerd Ayriyev Transfermarktda futbolchi profili

8-fevralda tugʻilganlar
1938-yilda tugʻilganlar
17-avgustda vafot etganlar
2018-yilda vafot etganlar
Kishilar
Fargʻona sport kishilari
SSSR erkak futbolchilari
Oʻzbekistonlik erkak futbolchilari
Spartak Fargʻona klubi futbolchilari
Sokol Toshkent klubi futbolchilari
Neftchi (Fargʻona) futbolchilari
Shahrixon klubi futbolchilari
Oʻzbekistonlik futbol murabbiylari
Neftchi futbol klubi murabbiylari
Qoʻqon 1912 futbol klubi bosh murabbiylari
Shahrixon klubi bosh murabbiylari
Instasamka

Darya Yevgenyevna Zoteyeva (rus tilida: Darya Evgenevna Zoteeva; 2000-yil 11-mayda tugʻilgan) — professional sifatida Instasamka (Instasamka) nomi bilan tanilgan, rossiyalik estrada qoʻshiqchisi va TikToker rap ijrochisi, Instagram blogeri.

Manbalar
Ismoil Eshon bobo maqbarasi

Ismoil Eshon bobo maqbarasi (yoki Ismoil Eshonbobo maqbarasi) — Oʻzbekiston Respublikasining Xorazm viloyati Hazorasp tumanidagi arxitektura yodgorligi. Maqbara XVI hamda XIX asrlarga oid boʻlib, bugungi kunda „Yangibozor“ qishloq fuqarolar yigʻini, Aloqali Koʻl mahallasida joylashgan.

Ismoil Eshon bobo maqbarasi Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan va davlat muhofazasiga olingan. Hozirda Xorazm viloyati madaniy meros boshqarmasi operativ boshqaruv huquqi asosida davlat mulki hisoblanadi.

Maqbaraning qurilish tarixi 
Maqbara Ismoil eshonbobo majmuasining bir qismidir. Ismoil eshonning qabri Hazorasp tumanida joylashgan. Ismoil Eshon asli Turkmaniston hududida mashhur boʻlgan Nurotaning avlodi boʻlib, Xorazmda tugʻilgan va yoshlik chogʻida Buxoro madrasalarining birida taʼlim olgan. Keyinchalik Xorazmga qaytib kelgan va qorixona ochib, oʻz atrofiga soʻfilarni toʻplagan.

Ismoil Eshon mahalliy aholining yordami bilan masjid bunyod ettirgan. Masjid shimolga qaratib qurilgan 3 gumbazli ayvondan iborat boʻlib, roʻparasida joylashgan Ismoil Eshon maqbarasi bir xonali, peshtogʻi esa gumbazlidir.

Ismoil Eshon bobo majmuasiga kiruvchi masjid va maqbaraning umumiy tarhi 28x17 m ni tashkil qiladi, atrofi devor bilan oʻralgan, hovlili.

Eshonning vafotidan keyin bu joylar muqaddas ziyoratgohga aylantirilgan. Eshonga eʼtiqod bogʻlagan kishilar har yili uning qabri atroflarini obod qilib turishgan, tugʻ-aʼlamlar tikilib, atrofiga boshqa eʼtiborli shaxslar dafn etilgan. Sovetlar davrida maqbara qarovsiz holatga kelib qolgan. 1992-yili qayta taʼmirlanib, atrofi obodonlashtirilgan.

Yana qarang 
Vayangan bobo maqbarasi

Poyanda maqbarasi

Yusuf Hamadoniy maqbarasi

Uch avliyo maqbarasi

Manbalar 

Oʻzbekiston meʼmoriy yodgorliklari
Xorazm
Xorazm meʼmoriy yodgorliklari
Hazorasp tumani
Sergey Arslanov (murabbiy, 1986)

Sergey Sergeyeyevich Arslanov (; 6-noyabr, 1986-yil, Boxtar) – Oʻzbekistonlik sobiq futbolchi va Termizning „Surxon“ klubi bosh murabbiyi.

Faoliyati

Futbolchilik faoliyati 
Sergey futbolchilik faoliyatini Muborakning „Mashʼal“ klubida boshlagan. Shuningdek, „Shoʻrtan“, „Buxoro“, „Andijon“ jamoalarida ham faoliyat olib borgan. Sergey futbolchilik faoliyati juda erta 2010-yilgi mavsumda yakunlagan.

Murabbiylik faoliyati 
Sergey murabbiylik faoliyatini juda erta 2011-yilda boshlagan. Dastlab OʻFA qoshidagi bolalar murabbiy sifatida faoliyat olib borgan. 2018-2019-yillarda Oʻzbekiston U-16 terma jamoasida katta murabbiy va bosh murabbiy sifatida faoliyat olib borgan. 2020-yildan 2022-yilgacha Oʻzbekiston futbol assotsiatsiyasida texnik direktor sifatida faoliyat olib borgan. 2022-yil may oyida Qirgʻizistonning yetakchi jamoasi „FC Dordoy Bishkek“ jamoasi bilan shartnoma imzoladi va Bishkek jamoasining bosh murabbiyi sifatida faoliyat olib borgan. 2023-yilda ilk Oʻzbekiston Superligasi jamoasidan bosh murabbiylik taklifini oldi. 2023-yil 4-mart Termizning „Surxon“ jamoasiga bosh murabbiy etib tayinlandi.

Yutuqlar 

 Qirgʻiziston Superkubogi sohibi: 2022

Shaxsiy hayot 
Sergey Sergeyeyevich Arslanov sobiq futbolchi va murabbiy, Navbahor va Qizilqum jamoasidagi oʻyinlari bilan nom qozongan Sergey Arslanovning oʻgʻlidir.

Manbalar

Havolalar 

 Sergey Arslanov (murabbiy, 1986) Transfermarkt
 Sergey Arslanov (murabbiy, 1986) Sortitoutsi

1986-yilda tugʻilganlar
6-noyabrda tugʻilganlar
Kishilar
Yashayotgan insonlar
Alifbo boʻyicha sportchilar
Alifbo boʻyicha futbolchilar
Alifbo boʻyicha futbol murabbiylari
Oʻzbekistonlik erkak futbolchilari
Oʻzbekistonlik futbol murabbiylari chet elda
Oʻzbekistonlik futbol murabbiylari
Mashʼal klubi futbolchilari
Shoʻrtan klubi futbolchilari
Buxoro klubi futbolchilari
Andijon klubi futbolchilari
Oʻzbekiston Superligasi futbolchilari
Oʻzbekiston Superligasi murabbiylari
FC Dordoy Bishkek murabbiylari
Surxon murabbiylari
Sulaymon Baqirgʻoniy majmuasi

Sulaymon Baqirgʻoniy majmuasi (yoki Hokim ota maqbarasi) — Qoraqalpogʻiston Respublikasining Qoʻngʻirot shahridagi „Hokim ota“ ovulida joylashgan ziyorat majmuasi. Majmua Ahmad Yassaviyning birinchi shogirdlaridan biri boʻlgan Sulaymon Baqirgʻoniy sharafiga XII-XIII asrlarda bunyod etilgan.

Ziyorat majmuasi Oʻzbekiston Respublikasi Vazirlar Mahkamasining qarori bilan 2019-yil 4-oktyabrda Moddiy madaniy merosning koʻchmas mulk obyektlari milliy roʻyxatiga kiritilgan va davlat muhofazasiga olingan. Hozirda Qoraqalpogʻiston Respublikasi Madaniy meros boshqarmasi operativ boshqaruv huquqi asosida davlat mulki hisoblanadi va „Vaqf“ xayriya jamoat fondiga tekin foydalanish shartnomasi asosida biriktirilgan.

Qurilish tarixi 
Ahmad Yassaaviyning shogirdi, shu bilan birga, Zangi otaning ustozi ham boʻlgan Sulaymon Boqirgʻoniyning qabri ustida XII—XIII, XIV hamda XVI asrlar davomida, soʻnggi marta esa Xiva xoni Olloqulixon tomonidan XIX asrda maqbara bunyod etilgan. Majmua Moʻynoq tumanining janubiy qismida joylashgan. Bu ziyoratgoh majmuasiga Oʻzbekiston Vazirlar Mahkamasining 2019-yil 16-yanvar kuni qabul qilingan „Qoraqalpogʻiston Respublikasining Moʻynoq tumanini kompleks ijtimoiy-iqtisodiy rivojlantirish chora-tadbirlari toʻgʻrisida“gi 37-sonli qarori asosida 11 mlrd soʻmdan ortiq mablagʻ ajratilgan. 2019—2021-yillarda ajratilgan mablagʻ hisobidan majmuani taʼmirlash, baʼzi qismlarini qayta tiklash, obyektni ziyorat majmuasiga aylantirish va obodonlashtirish ishlari olib borilgan.

Majmua yonida alohida kutubxona ham tashkil qilingan boʻlib, kitoblar orasida Sulaymon Baqirgʻoniyning tarixi yoritilgan kitob ham bor. Kelgan mehmonlarga bu kitobdan bittadan sovgʻa qilish odati ham mavjud.

2022-yil 3-oktyabr kuni Oʻzbekiston Respublikasi Turizm va madaniy meros vazirligi, Qoraqalpogʻiston Respublikasi Vazirlar Kengashi, Oʻzbekiston Fanlar Akademiyasi, Qoraqalpoq gumanitar fanlar ilmiy-tadqiqot markazi va Berdaq nomidagi Qoraqalpoq davlat universiteti hamkorligida Sulaymon Baqirgʻoniy tavallud topganining 900 yilligiga bagʻishlangan xalqaro anjuman boʻlib oʻtgan. Anjuman davomida bir guruh olimlar Sulaymon Baqirgʻoniy majmuasini ziyorat qilishgan.

Manbalar 

Qoraqalpogʻiston
Oʻzbekiston meʼmoriy yodgorliklari
Genri Gould Lyuis

Genri Gould Lyuis 1820-yil 9-sentabrdan 1891-yil 25-dekabrgacha yashagan amerikalik siyosatchi edi. 

U tórt marotaba Nyu-Xeyven meri bo'lgan va Konnektikut Vakillar palatasida ishlagan. Lyuis 1820-yil 9-sentabrda Litchfield okrugidagi Kornvallda tug'ilgan. U Uilyam va Saraning kenja farzandi. Lyuis oilasi bila1932-yil oilasi bilan Nyu-Xeyvenga kóchib ótishdi.

Tashqi havolalar 

 Henry Gould Lewis at Find a Grave

1891-yilda vafot etganlar
1820-yilda tugʻilganlar
Dordoy Bishkek (futbol klubi)

Football Club Dordoi Bishkek () Qirgʻizistonning Bishkek shahrida joylashgan professional futbol klubi boʻlib, Qirgʻiziston Premer-ligasida ishtirok etadi. 1997-yilda tashkil etilgan klub Bishkekdagi Dordoy bozoriga ham egalik qiluvchi kompaniyalar guruhi „Dordoy“ uyushmasiga tegishli.

Tarix 
Klub 1997-yilda tashkil topgan. „Dordoy“ Anarbek Oʻrmombekovni 2015-yilning noyabrida 2016-yilning 6-iyunida yomon natijalar tufayli ishdan boʻshatilgan, Ruslan Sidiqov esa mavsum oxirigacha bosh murabbiy etib tayinlangan. 2016-yilning 18-avgust kuni Murat Djumakeev „Dordoy Bishkek“ning 2017-yilgi OFK kubogi saralash bosqichiga Ruslan Sidiqov OFK musobaqalarida kerakli murabbiylik malakasiga ega emasligi sababli bosh murabbiy vazifasini bajaruvchi etib tayinlangan edi.

2017-yilning 2-iyunida Aleksandr Krestinin 2018 yilning oxirigacha klubning yangi bosh murabbiyi etib tayinlandi 2018-yilgi Premer-liga va Liga kubogidagi gʻalabadan soʻng „Dordoy“ Krestinin bilan shartnomani 2020 yil oxirigacha uzaytirdi.

2019-yil 4-mart kuni „Dordoy“ jamoasi Nurzaman qurilish kompaniyasi bilan 2019 va 2020-yilgi mavsumlar uchun homiylik shartnomasini imzoladi.

2021-yil 1-dekabrda Aleksandr Krestinin va uning murabbiylik jamoalari bilan shartnoma muddati tugaganidan soʻng Murat Jumakeyev „Dordoy Bishkek“ning yangi bosh murabbiyi etib eʼlon qilindi.

2021-yil may oyida „Dordoy Bishkek“ klubining Britaniya muxlislari assotsiatsiyasiga asos solingan.

2022-yil 29-noyabr kuni Zokir Jalilov Bishkekning „Dordoy“ klubining 2023-yilgi mavsum uchun bosh murabbiyi etib tayinlandi.

Ismlar 

 1997-yil: "Dordoy Norin" klubi sifatida tashkil etilgan.
 1998-yil: FK Dordoy-Jashtik-SKIF Norin nomiga oʻzgartirildi.
 1999-yil: "Dordoy Norin" nomi oʻzgartirildi.
 2004-yil: "Dordoy-Dinamo Norin" nomi oʻzgartirildi.
 2010-yil: "Dordoy" FK nomi oʻzgartirildi.

Homiylik

Ichki tarix

Kontinental

Mustaqil Davlatlar Hamdoʻstligi kubogi 

 2007-yil : Guruh bosqichi
 2008-yil : Guruh bosqichi
 2009-yil : Guruh bosqichi
 2010-yil : Guruh bosqichi

Hozirgi tarkib

Taniqli murabbiylar 
2015-yil 30-oktabrda oʻtkazilgan oʻyindagi maʼlumotlar boʻyicha toʻgʻri. Faqat asosiy musoboqa oʻyinlar hisobga olinadi.

 Eslatmalar:

P – Oʻtkazilgan oʻyinlarning umumiy soni V – D oʻyinida gʻalaba qozondi – durang oʻyinlar L- GS yutqazilgan oʻyinlar – Gol urilgan GA- Qarshi gollar% W – Gʻalaba qozongan oʻyinlar foizi

Fuqarolik FIFAning tegishli mamlakat kod(lar) i bilan koʻrsatilgan.

Yutuqlar

Mahalliy 

 Qirgʻiziston ligasi 
 Chempionlar (13): 2004, 2005, 2006, 2007, 2008, 2009, 2011, 2012, 2014, 2018, 2019, 2020, 2021
 Qirgʻiziston kubogi 
 Gʻoliblar (10): 2004, 2005, 2006, 2008, 2010, 2012, 2014, 2016, 2017, 2018
 Superkubok 
 Gʻoliblar (5): 2012, 2013, 2014, 2019, 2021

Kontinental 

 OFK Prezidenti kubogi 
 Gʻoliblar (2): 2006, 2007

Manbalar

Havolalar 

 sport.kg saytidagi profil (1997–2001)
 sport.kg saytidagi profil (2002–2005)
 Sport.kg dagi Dordoy FK sahifasi
 Rasmiy veb-sayt

Qirgʻiziston futbol klublari
Aqchakoʻl turistik zonasi

Aqchakoʻl turistik zonasi (yoki „Aqchakoʻl“ turistik-rekreatsion hududi) — Qoraqalpogʻiston Respublikasining Ellikqalʼa tumanida joylashgan sohil boʻyi turistik zonasi. Aqchakoʻlda maxsus rekreatsion plyaj zonalarini tashkil etish rejasi 2019-yil sentyabr oyida Oʻzbekiston Respublikasi prezidenti Shavkat Mirziyoyevning Qoraqalpogʻistonga amalga oshirgan tashrifi davomida berilgan topshiriqqa koʻra ishlab chiqilgan.

Faoliyati 
Aqchakoʻlning umumiy maydoni 1150 ga teng boʻlib, eng chuqur joylari 12 metrgacha yetishi aniqlangan. 2022-yili Aqchakoʻl turistik zonasining infrastrukturasini rivojlantirish maqsadida 10 milliard soʻm mablagʻ ajratilgan. Bu mablagʻ hisobiga sayyohlarga qulaylik yaratilishi uchun kerak boʻladigan maxsus yoʻlaklar, elektr tizimlari, mehmonxonalar, ovqatlanish joylari va katerlar tashkil etilgan. Shuningdek, kattaligi 6000 gektar boʻlgan koʻl hududi 3000 tonnaga yaqin turli chiqindilardan tozalangan.

Aqchakoʻl turistik zonasiga 2022-yili 50 000 ga yaqin sayyoh tashrif buyurgan. Shu sababli 50 000 oʻringa moʻljallangan ippodrom qurilishi reja qilingan. 2023-yil holatiga koʻra, sayyohlar uchun 40 kishilik oʻtovlar, 80 oʻrinli hostellar tashkil etilgan boʻlib, 5 yulduzli mehmonxona, 10 ta villa barpo etilishi koʻzda tutilgan. Koʻl yonida maxsus oʻtovlar ham qurilgan. 

Aqchakoʻl turistik zonasiga mavsumning istalgan vaqtida borib dam olish imkoni mavjud. Qishda baliq ovlash yoʻlga qoʻyilgan boʻlib, koʻlning yarmi 30—40 santimetrgacha muzlashi aytiladi.

„Pulli koʻl“ iborasi
Aqchakoʻlda choʻmilgan odam boy boʻladi, degan qarash mavjud boʻlib, buning ildizi Chingizxonga borib taqalishi mahalliy aholi tomonidan rivoyat qilib kelinadi. Rivoyatlarga koʻra, Chingizxon bu yerga oʻz oltinlarini choʻktirib yuborganligi sababli bu ibora urf boʻlgan.

Manbalar 

Qoraqalpogʻiston
Ellikqalʼa tumani
Jamiyat Eslah

non-profit_sloganJamiat Eslah
Infoboxes without native name language parameter

Jamiat Eslah (, „Ijtimoiy islohotlar va taraqqiyot uchun Afgʻoniston jamiyati“ (fors: jmʿy̰t ạṣlạḥ ạfgạnstận) Afgʻonistonda joylashgan islomiy notijorat tashkilotdir. 2004-yilda tashkil etilgan, Kobul va Afgʻonistonning boshqa muhim shaharlarida faoliyat yuritadi hamda bir qator afgʻon ziyolilari, oʻqituvchilari va tadbirkorlari tomonidan moliyalashtiriladi.

„Afgʻoniston Jameiat Eslah“ – eʼtiqod, gʻoyalar, axloq, qadriyatlar va islom madaniyatini saqlash maqsadida islomiy fikrlar doirasida tashkil etilgan ijtimoiy institut hisoblanadi. U afgʻon xalqining – barcha afgʻon erkaklar va ayollarining shaxsiy va ijtimoiy hayotini rivojlantirish maqsadida faoliyat yuritadi. Tashkilot afgʻon farzandlari tomonidan barpo etilganidan buyon mamlakat ehtiyojlari va muammolarini hal etishni diniy mas’uliyat va milliy ustuvorliklardan yuqoriroq oʻringa qoʻyadi.

„Jamiyat Eslah“ yurtning barcha gʻamxoʻr va samimiy insonlarini ushbu davrak atrofiga toʻplash va ularni kecha-yu kunduz Alloh taoloning rizoligi yoʻlida, xalq manfaati yoʻlida turli islohotlargakuchini sarflaydigan tarzda koʻpaytirish maqsadida tashkil etilgan. Tashkilot aʼzolari oʻz vatanlari, mustaqilligi, hududiy yaxlitligi yoʻlida, diniy va milliy qadriyatlarni, islomiy oʻzlikni oʻz hayoti va mehnati bilan himoya qilishga intilishlari mumkin.

Afgʻonistondagi soʻnggi portlashlarda ushbu tashkilotning taniqli aʼzolaridan biri boʻlmish Muhammad Atef halok boʻlgan.

Manbalar 

Afgʻonistonda joylashgan islomiy tashkilotlar